LidanRubinov/Halacha-QA huggingface dataset:
שאלה: מיהו חסיד שוטה: לכבוד הרב! ישנה שאלה שמטרידה אותי כבר לאורך הזמן ואין אני מוצא עליה תשובה בשום מקום. איני יודע אם זה המקום המתאים לשאלה אך מכיוון שאין לי אפשרות אחרת לשאול אותה אשאל את כבוד הרב. השאלה שלי היא בהגדרת חסיד שוטה. הגמרא מפרשת חסיד שוטה בתור אדם הרואה אישה טובעת בנהר ואומר שלא יציל אותה משום שאין דרכו להסתכל בנשים. תוספות במקום מעיר: "ירושלמי. ראה תינוק מבעבע בנהר אמר לכשאחלוץ תפילין אצילנו עד כשהוא חולץ תפילין הוציא זה את נפשו" וזהו! כאן מגיעה השאלה הראשונה שלי: מה תוספות רצה להגיד לנו בכך? האם הוא רצה להקשות, לתרץ, להקביל? והשאלה השנייה שלי היא על מפרשי המשנה: תפארת ישראל פירש במשנה שם שחסיד שוטה הוא איש הרואה אישה ערומה הטובעת בנהר ואומר שלא יציל אותה כדי שלא יראה בערווה (המקור הוא כנראה בגרסה השונה של הגמרא) והירושלמי מביא עוד שלושה מצבים אחרים לחסיד שוטה (או שניים תלוי במחלוקת) והרמב"ם בהלכות ערכין וחרמין בפעם היחידה שמזכיר חסיד שוטה ב"יד החזקה" והרמב"ם החליט להשתמש בדוגמא שאינה קיימת בתלמוד לא הבבלי ולא הירושלמי. שאלתי היא מה עומד מאחורי הסברות השונות? למה להביא כל כך הרבה דוגמאות. אם יש הרבה מעשים שונים אפשר להביא את העיקרון (כמו שהביא הרמב"ם בפירוש המשניות) ואם הגמרא רוצה לפרש זאת עפ"י מעשים אם כן שתביא את כל המעשים השונים גם בבבלי וגם בירושלמי! וכיצד הרמב"ם למד את דוגמתו לחסיד שוטה הרי אין זה כתוב בתלמוד? אני אודה מאוד לרב אם יוכל לתת לי תשובה ואני מצטער על האריכות וההטרחה רק רציתי להבהיר את שאלתי.
תשובה: שאלות יפות. נראה מסברא שהירושלמי בא לומר שאין דוגמא מסויימת לחסיד שוטה אלא כל שנראה כמתחסד ובחסידותו עובר על איסורים או שעושה מעשים שלא ייעשו נקרא חסיד שוטה. כנראה גם התוספות בא לרמוז שהבבלי הביא אמנם דוגמא אחת אולם העיקרון הוא כנ"ל ולא רק הדוגמא המוזכרת בבבלי היא ההגדרה הבלעדית של חסיד שוטה. כך גם יש לבאר את הרמב"ם שלמד מגמרתנו את העיקרון של חסיד שוטה והשתמש בו להגדיר אדם המפזר כל ממונו לצדקה או להקדש ומפיל עצמו על הבריות. עלה והצלח
שאלה: להחזיר את הסורגים של המזגן בשבת: קיר שיש בו חור גדול לאוויר של מזגן שיוצא ממנו לבית ושמו בתוך חור הקיר חתיכת ברזל עם עמודי ברזל שהאויר מהמזגן יצא דרך הסורגים האלה. בשבת אחרי כמה שבועות טובים שזה היה נמצא שם זה נפל כי זה היה תקוע בלי מסמרים והחזירו את זה בדחיפה בחזקה בחזרה על מנת שבמוצ"ש יוציאו אותו ויחברו את זה שוב מסמרים. האם עברו על איסור תורה?
תשובה: על איסור תורה ספק אם עברו, כי התכוונו להוציא את הסורג במוצ"ש. מאידך, דחפו את הסורג בכוח והוא היה מסוגל להחזיק זמן רב. אך על איסור דרבנן כנראה עברו, כי לא מדובר בסורג שדרך להוציא ולהחזיר לעתים קרובות.
שאלה: אשתו של האדם או פרתו: מה העומק הגדול שטמון בח בירושלמי סוף פרק חמישי בשבת -שאשתו של אדם מכונה פרתו, וודאי שיש כאן עומק נסתר?
תשובה: , יש הרבה המשלות של ח. לא מוכרת לי ההמשלה הזו של הירושלמי. אם יש המשלה זו הכוונה בנוגע לדברים הטובים שהפרה מביאה לאנושות, כגון: חלב, כך אישה מביאה טוב לביתה.
שאלה: צורת החתונה לחוזרת התשובה: לכבוד הרב, לפני כמה שנים התחלתי לחזור בתשובה, בעקבות כך גם משפחתי התחילה לשמור שבת להתחזק באמונה ברוך השם. בעזרת השם בן זוגי ואני נתחתן בעוד כמה חודשים, העניין הוא שאני לא מעוניינת כ"כ בצורת החתונה כפי שבן זוגי מעוניין ומשפחתינו- הם מעוניינים בחתונה עם רחבת ריקודים מעורבת לפי דבריהם חתונה רגילה, לא תתקבל בשום אופן הפרדה מצד המשפחות. קשה לי המחשבה להתחתן בצורה כזו עם רחבת ריקודים מעורבת כמו מסיבה חילונית שלא שייכת לארוע כזה חשוב וטהור. מה גם שאני ממש משתדלת על צניעות, אז לרקוד ליד החברים של בן זוגי נראה לי לא מתאים- הצעתי שתהיה רק מוסיקת רקע באירוע אבל ההצעה לא התקבלה כ"כ טוב כי טענו שהאירוע יהיה משעמם וצריך לשמח חתן וכלה. האמת שאני כבר די מיואשת ואובדת עצות, נראה לי שלא תהיה לי ברירה להינשא כפי שהמשפחות מעוניינות. אני פונה אליך כדי לקבל את עצתך, מה לעשות??
תשובה: ב"ה לך. שמחתי לקבל את מכתבך ואשתדל לעזור לך בכל מה שאוכל. אשרייך שזכית לחזור בתשובה, ואברך אותך שתזכי להמשיך להתקדם עוד ועוד, ותזכי שכל החיים שלך יהיו מתוך התעלות רוחנית ובקדושה. אין ספק שחתונה כזו כפי שהם רוצים לא מתאימה לך, ואסור לך התפשר עליה. יחד עם זה חשוב לבחון היטב את הדברים, כיצד להוביל לשינוי של הגישה שלהם ולתת תחושה אחרת לכל העניין. דעי לך, שחתונה דתית אמיתית היא חתונה לא פחות שמחה אם לא הרבה יותר מכל חתונה חילונית. אלא שלצערי הרב אנשים שלא מכירים חוששים מכך, ואינם מסוגלים להכיר שיש משהו אחר שהוא יותר טוב ממה שיש להם. לכן לדעתי העניה חשוב שתלכי איתם בשני כיוונים מקבילים וכך תנסי לשנות את גישתם: א. להראות להם חתונה דתית טובה. תוכלי להראות להם וידאו של חתונה כשרה ושמחה (אם תרצי אשמח לעזור לך להשיג) תראי להם כמה שמחה אמיתית יש בה. ב. תסבירי להם שחתונה חילונית היה בשבילך אסון, שכל החתונה את תבכי, כי זה כל כך כואב לך, כל כך לא מתאים לך. תסבירי שאת רוצה חתונה שמחה, אך במשהו שכל כך לא שייך אלייך לא תוכלי להיות שמחה באמת. נסי לסדר לך את הדברים בנחת ובכתב, ולאחר מיכן תדברי איתם על כך. עדכני אותי מה התקדם, ואשמח לעזור עוד בכל מה שאוכל. הרב יצחק גרינבלט
שאלה: גיל מינימום לחזן בשבת: כבוד הרבנים. אשמח לדעת, האם ראוי להעלות ש"ץ בתפילות שבת כשגילו למעלה מי"ג שנים אך בגיל הנערות, למעט בשבת חתן של בר מצווה? לתשובתכם אודה. יישר כח וברוכים תיהיו.
תשובה: לכתחילה אין למנות באופן קבוע, זהו לא כבוד הציבור. כמו כן, ראוי שיהיה חזן מבוגר ורציני. אך בדרך עראי אם יש צורך, כגון: אם יש בר מצווה, לחנכו לתפילה או כשיש צורך, לא נראה שיש בעיה.
שאלה: ויטראז שבור עם שם השם במילוי אדנות: שלחו לי לנסות לתקן או לעשות משהו חדש ויטראז עשוי זכוכיות המורכב משם השם במילוי אדנות. האותיות בחלקן שבורות ויש לפרק ולהחליף ולהרכיב מחדש. האם יש לגנוז או שראוי לנסות לתקן? אם כן יש לגנוז - היכן לטמון וכיצד? אשמח אם יעזרו לי בנדון
תשובה: ראוי לגנוז. לא ראוי לכתוב שם ה', ולכן כיון ששבור טוב לגנוז בגניזה הנמצאת בבית הכנסת, או ליד המועצה הדתית.
שאלה: תספורת במוצאי תשעה באב נדחה: כיצד הרב מתיר תספורת, והרי מנהגי האבילות ממשיכים גם בליל י"א באב? השאלה נשאלה בהמשך לשאלה "התפללתי בכינרת כשהגב לים ופנים להר"
תשובה: עיין שולחן ערוך סימן תקנא, ד ומשנה ברורה תקנח, ד. רק לגבי בשר ויין יש מנהג שלא לאכול עד לבוקר.
שאלה: עצה לבעלי מדרסים ביום כיפור ובתשעה באב: הרב כתב בשו"ת באהלה של תורה חלק ב שעדיף להימנע ביום הכיפורים מנעלים שרגילים בהם כל השנה המגינות היטב על הרגל. א. אני התחלתי לאחרונה ללכת עם מדרסים, ובלעדיהם אני סובל מכאבים בכף הרגל. האם הליכה בנעל שאינה מגינה היטב, אבל עם מדרס המגן היטב על כף הרגל נחשבת כקיום כדין של האיסור? ב. האם יש מדד לכאב, לפיו ניתן לקבוע כמה להחמיר בדבר? ג. האם יש נפקא מינה לדבר בין יום הכיפורים לבין תשעה באב? יה"ר שנזכה להקפיד על מנעלינו בעלותנו לבית חיינו במהרה בימינו.
תשובה: לענ"ד, מדרסים הופכים את הנעל לנעל סטנדרטית, ולכן אין להשתמש בהם בת"ב ויוהכ"פ אלא א"כ האדם סובל מאוד מהעדרם.
שאלה: קריעה על המקדש: 1- לנוהג לקרוע על מקום המקדש, האם צריך ללכת לשם דווקא בחולצה חדשה ולא בכוונה עם ישנה כי מצוה צריך לקיים דווקא בדבר נאה ויפה? 2- פירות הגדלים בהר הבית ונמכרים אצל הערבים, המותר לאכלם?
תשובה: 1. יש לנהוג הפוך, לקחת חולצה שבכל מקרה היא ישנה, לראות את קרקע הר הבית (כיום לא נותנים לקרוע בפנים, אז יש לקרוע כשצופה מבחוץ) ולקרוע אותה. מאחר ויש בעיה לתקן חולצה זו. 2. בשאלה זו דן הרב טוקיצ'ינסקי בספרו "עיר הקודש והמקדש". יש חשש לפירות הקדש ולכן אין לאכלם.
שאלה: השבת אבידה לדבר שיש לו ערך רגשי: האם עלי להחזיר אבידה אשר ברור שאינו שווה פרוטה אבל נראה שיהיה לו לבעליו ערך רגשי ולכן לבעלים החפץ שווה יותר מפרוטה? כלומר, האם שווי האבידה הולך אחר שווי האבידה לבעלים או למוצא?
תשובה: דיני ממונות הולכים אחר השווי בשוק, ולא אחר שווי רגשי. לכן, אם בשוק זה לא שווה פרוטה אין חייב להחזיר.
שאלה: איורים בתנ"ך: אני עוסקת בפרויקט להוצאת תנ"ך. רציתי לשאול את הרב אם יש איסור או שזה יוריד מקדושת הספר אם ישולבו בספר התנך איורים?
תשובה: יש שפוסלים איורים כי סבורים שאין להכתיב דמיון מסויים של אישים ואירועים בתנ"ך. אך רבים רבים התירו אם האיורים לא פוגמים בקדושת התנ"ך ומסריו.
שאלה: יתרות כסף שנשארו לוועד הגן: אני משמש 3 שנים ועד גן. בשנתיים האחרונות חילקתי את יתרות הכסף בין הגנים. לאחר שהעירו לי שאין זה פשוט ואולי צריך להחזיר להורים אני שואל את הרב, האם נכון עשיתי, ואם לא, איך להשיב?
תשובה: כסף זה מיועד לגנים שהכסף ניתן להם ואין צורך להחזיר להורים את הכסף שנשאר. לכן, אם חילקת לגנים שעבורם הכסף ניתן, נהגת כשורה. אך אם חילקת לגנים אחרים, וודאי שאין זה ראוי.
שאלה: מחיצה המתרת בשבת במניין: התפללנו אשכנזים וספרדים בשבת בחדר גדול ושמנו מחיצה בין גברים לנשים, האם זה נחשב מחיצה המתרת בשבת ואסור?
תשובה: אני חושב שלא. אם הנשים מאחור והגברים מקדימה, מעיקר הדין מותר להתפלל כך וזה לא נקרא תערובת. המרדכי במסכת שבת אומר על מחיצה זו שהיא לצניעותא בעלמא, מכיוון שהיא אנכית והיא לא גורמת לאיזה שהוא היתר (כגון: לצורך רשות היחיד או לסוכה) מותר לעשותה בשבת.
שאלה: בהמשך לשאלה על העלונים: הדברים של הרב חשובים בהתייחסותם הכללית לשאלה. בבקשה כבוד הרב, אם ניתן להתייחס גם לפרטי השאלה - שאלת ההגדרה ההלכתית של עלונים עם ריבוי פרסומות ועלונים עם מעט פרסומות, של עיתונים, של ספרי קומיקס. העברתי שיעור בבית כנסת של יהודים פשוטים וכשלמדנו נושא קריאת פרסומות אמרו בשיא הפשטות שלפי זה אין להכניס את העלונים. השאלה נשאלה בהמשך לשאלה "קריאת עלונים וספרים בשבת"
תשובה: ועשית כחכמתך.
שאלה: תספורת וגילוח - אב תשע"ב: יום השלושים לפטירת אימי עה"ש חל בערב ראש חודש מנחם אב, ידוע לי כי לא אוכל להתגלח ולהסתפר בראש החודש (יום ו ) ועד יום ט באב החל בשבת, האם אוכל להסתפר לאחר הצום - בי"א באב או שעלי להמתין עד סוף השבוע "שחל בו" כלומר עד ט"ו אב
תשובה: תנוחם מהשמים. מותר לך להסתפר במוצאי תשעה באב לאחר גערה, הכוונה שיאמרו לך שהגיע הזמן להסתפר. (דין זה מותר לספרדים ולאשכנזים- לספרדים מותר גם בשבוע שלפני תשעה באב המתחיל בתאריך ג באב)
שאלה: נמרוד - שם לבן: האם "נמרוד" הוא שם טוב או להמנע ממנו מאחר וזהו שמו של מלך שניסה להרוג את אברהם אבינו? השאלה נשאלה בהמשך לשאלה "איך לבחור שם לבן"
תשובה: השם נמרוד הוא גם עם משמעות שלילית למרוד ולהזיק וגם שם של מלך רשע, לכן בכל אופן אל תקראו לילד בשם זה למען טובתו.
שאלה: לקיים וורט בתשעת הימים: האם מותר לקיים וורט בתשעת הימים?
תשובה: כן, אך ללא מסיבה חגיגית אלא רק שתיית לחיים בחוג המשפחה. שיהיה בשעטו"מ.
שאלה: איך רוכשים בטחון: רבות מדובר על מעלת הביטחון בה אבל איך רוכשים בטחון? האם יש דברים המחזקים את הביטחון? סגולות? פעולות כלשהן? מראש
תשובה: : הדרך העיקרית היא לקיים את הפסוק "וידעת היום והשבות אל לבבך". שני חלקים יש בפסוק זה. התבוננות על הנוכחות האלוקית והעמקה בנושא ההשגחה הפרטית. החלק השני לא רק לללמוד אלא להפנים ולהעביר את המחשבות לשפת הלב. שפת הלב מתפתחת על ידי חוויות. חוויות של קודש ישלנו היום בעיקר בשעת התפלה או בשירה קודש.  סעודות שבת וכד'  ניתן ללמוד על ענין הביטחון מתוך ספר חובת הלבבות שער הביטחון. וכן מספר כד הקמח בענין הביטחון. גם החזון איש כתב ספר "אמונה וביטחון". מעבר לכך יש ליקוטים על מעלת הביטחון.
שאלה: מתי אומרים יעלה ויבוא: יש לי בלבול לגבי באיזה מועדים אומרים יעלה ויבוא? האם אומרים גם בשבועות?
תשובה: אומרים בכל חג כולל חול המועד ובראש חודש. בתפילות החגים זה נמצא באמצע התפילה ולא לאחר רצה. אומרים גם בברכת המזון.
שאלה: ריצה עם נשים בצבא: לכבוד הרב! האם בצבא יהיה מותר לרוץ ריצה מעורבת של גברים ונשים?
תשובה: פעילות ספורט מעורבת נשים וגברים אסורה. והאיסור מעוגן בפקודות הצבא.
שאלה: איוב- יהודי או גוי?: בסוף ספר איוב נאמר על בנות איוב "ויתן להם אביהם נחלה בתוך אחיהם" האם ניתן ללמוד מכך שאיוב היה גוי, ולכן הוריש נכסיו לבניו ולבנותיו בשווה, וכן שאצל הגוים מאז ומעולם נהגו שאף הבנות יורשות בשווה?
תשובה: לשואל לענ"ד, אדרבה, מפסוק זה משמע שאיוב יהודי היה, ולכן עשה מעשה ונתן לבנותיו נחלה, שכן אם היה נפטר מן העולם בלי לתת לבנותיו, לא היו בנותיו נוטלות חלק בין הבנים. ובאשר למנהג הגויים מאז ומעולם - מחלוקת היא במסכת יבמות (דף סב ע"א) בין רש"י (ד"ה בנכריותן) הסובר שאין הבדל בין בן ובת לענין נחלה בבן נח, לתוספות (ד"ה דלאו), שמדבריהם עולה שגם אצל בני נח בן קודם בירושה. נאמנה רפאל
שאלה: בושל בכלי בשרי: בהמשך לנ"ל ברצוני לדעת האם מאכל פרווה ש"בושל בכלי בשרי" חייבים לאכול עם סכו"ם בשרי או לא? האם לאשכנזים ה"בעיה" היחידה היא שאסור לאכול אותו יחד עם מאכלי חלבי? השאלה נשאלה בהמשך לשאלה "מאכל שבושל בכלי בשרי "
תשובה: ב"ה שלו-ם וברכה, לאשכנזים אין לאכלו עם מאכלים חלביים. אין לערות את האוכל הנ"ל חם מהכלי הבשרי לכלי חלבי. טוב לאכלו בסכו"ם בשרי. הרב חגי בר גיורא
שאלה: כלי חדש בבין המצרים: בהמשך לשאלה הקודמת האם עלי להבין כי אין בעיה לקנות לחדש כל דבר שאין מברכים עליו שהחיינו? אפילו שזה "משמח" אותי? השאלה נשאלה בהמשך לשאלה "כלי עבודה חדש בבין המצרים"
תשובה: אכן, דבר שאין בו ברכת שהחיינו מותר עד ערב ר"ח מנחם אב, להוציא דברים שיש בהם שמחה יתרה.
שאלה: שמירת מעשר כספים לחתונת אחותנו - המשך: היא לא "עניה" היא מתפרנסת בצמצום השאלה נשאלה בהמשך לשאלה "שמירת מעשר כספים לחתונת אחותנו"
תשובה: מעשר כספים מיועד למטרות צדקה או מצוה שלא חייבים לקיימה, אך מכיון שיש כסף אפשר לקיימה.
שאלה: גניזת פסוקים: הרב א. דף עם חצי פסוק חייב גניזה או דווקא פסוק שלהם? ( בלי שמותיו של הקב"ה) ב פסוק שלהם שמופיע שמותיו של הקב"ה אך אני כותב עם מקף באמצע השם כגון "צב-אות" שאז לכאורה אני ליכול לזרוק בצורה מכובדת ולא לגנוז מן התורה מצד שמותיו של הקב"ה. אך אני חייב לגנוז מדרבן מצד שזה פסוק שלם או שהשינוי מועיל לכל הפסוק ואינו חייב בגניזה?
תשובה: א. חייב בגניזה. ב. רשימות כמחברות ומבחנים, טיוטות של חידושי תורה ללא שמות ה' אין צריך גניזה, ועדיף שלא לכתוב פסוק שלם. (פסק"ת קנד, יגיטז. ילקו"י שם טז)
שאלה: התרת נדרים לגוי: ב"ה לכב הר"י אריאל, גוי שאל אותי מתוך דכאון רב במסגרת שו"ת, האם הוא יכל להתיר נדר, ולא ידעתי מה להשיב. מצד אחד, אי-שמירת נדר איננה בין 7 מצוות בני נח, אך מאידך, מדובר בדרך ארץ והיגיון פשוט, שעליהם לקיים את מוצא שפתיהם. ברם, האם יש להם תקנה כשנדרו דברים לא מתאימים או לא מעשיים וכדומה? איך להשיב לו?
תשובה: אם הוא מתחרט מעיקרא, גם מדיני דרך ארץ הנדר פוקע.
שאלה: צום תשעה באב למעוברת: הרב אשתי בעז"ה תהיה בתשעה באב (עשירי באב) בשבוע 35 להריונה. בגדול ההריון תקין. קצת רגיש. מה היא תעשה בצום?
תשובה: בשנה זו שהצום דחוי, מעוברות פטורות מהצום. לידה קלה, בשורות טובות
שאלה: מעלתו של דור המדבר: כתוב במסכת סנהדרין שלדור המדבר אין חלק לעולם הבא. איך הרמב"ן כותב על אותו דור אשרי הדור שעוונותו ספורים, הרי אין לו חלק לעולם הבא? וגם כתוב שהם לא פגמו בברית.
תשובה: לשואל שאלה גדולה שאלת, והרי מה שמצאתי בדברי גדולי האחרונים: בספר "ילקוט מעם לועז" (תהלים עמ' רו) מובא, שמפני שאכלו מהמן, שטעמו מעין עולם הבא, הפסידו חלקם בעולם הבא. ובספר פניני הרמ"ע מובא בשם הרמ"ע מפאנו, שאמנם המימרא "דור המדבר אין להם חלק לעולם הבא" מתפרשת באופן פשוט בצורה שלילית, אבל באמת כוונתה לומר שבגלל גדולתו של דור דעה זה, אין להם צורך בעולם הבא. מדוע א"כ אמר ר' עקיבא דבריו באופן שיכול להשתמע כשלילה? על משיב הרמ"ע מפאנו, שבכך רצה להביא כפרה על כשלונות בני דור המדבר. לפי זה מבאר הרמ"ע גם את דעת רבי אליעזר שם. לדבריו, מעלת דור המדבר היתה יותר גבוהה. עיי"ש. בדרך זו הלכו גם רבי לוי יצחק מברדיטשוב בספרו "קדושת לוי" (פרשת שלח) וכן רבי צדוק מלובלין בסוף ספר "ליקוטי אמרים". עיי"ש. נאמנה רפאל
שאלה: לחדש איפור בשלושת השבועות: לרב. מותר לחדש איפור בשלושת השבועות ובתשעת הימים?!
תשובה: עד ראש חודש אין בעיה.
שאלה: נסיעה להתרעננות בימי בין המצרים: אנו צוות מורים בתלמוד תורה מעוניינים לצאת לנסיעת התרעננות לקראת סוף שנת הלימודים הכולל פאנלים חינוכיים וכן כמה אטרקציות, כגון: ביקור במוזיאונים ושייט, האם יש בעיה עם הנסיעה בשלושת השבועות ימי בין המצרים?
תשובה: בימי בין המצרים אסור רק מה שנכתב ע"י השו"ע והרמ"א ונושאי הכלים. אין איסור פעילות בשלושת השבועות של בין המצרים אבל ראוי להזהר יותר בימים אלו. אך משנכנס אב אין מקיימין פעילות חברתית, כפי שנאמר ממעטין בשמחה. וכתב המג"א (תקנ"א, א) שאסורה כל שמחה. (נוצר בילבול מסוים בין שלושת השבועות לתשעת הימים).
שאלה: שלט חדש לבית הכנסת בתשעת הימים: הוזמן שלט חדש לבית הכנסת בו אני מתפלל, ייתכן והשלט יותקן היום. אם לא יספיק, הודיע היצרן כי יתקין ב"ה ביום א ג אב. האם ישנה מניעה ועלי לבקש לדחות השלט עד אחרי י באב (אין אובדן כספי ליצרן בשל הדחייה)?
תשובה: אם זהו צורך מצוה, מותר.
שאלה: תספורת לפני תשעה באב בסיום אבלות: הרב כתב שספרדי שהסתיימה אבילות-שלושים שלו בר"ח אב יכול להסתפר בשבוע שבין ב לט באב. והנה מצד הדין אפשר לגעור באבל מיד אחרי השלושים (אם באמת שערותיו ארוכות). כמו"כ יש מחלוקת האם בשנה זו יש דין "שבת שחל תשעה באב להיות בתוכה", או שמכיון שהצום נדחה לשבוע הבא אז אין את הדין הזה, ואני מבין שהרב לוקח את השיטה המקילה. שאלתי היא: מכיון שהיתר התספורת מגיע רק "כשיגערו בו חבריו" - האם זה שאדם נראה לא מסופר בשבוע זה (שיש מחלוקת כפולה לגבי היתר התספורת) זה יגרום לחבריו לגעור בו? למיטב הבנתי שיעור גערה הוא שחבריו יראו שהוא נראה מוזר, ויבואו להעיר לו על מראהו, אבל בשבוע המדובר - זה לא נראה מוזר שאדם לא מסופר! השאלה נשאלה בהמשך לשאלה "תספורת וגילוח - אב תשע"ב"
תשובה: השו"ע (תקנא, ד) הביא את שתי הדעות לגבי תשעה באב דחוי ופסק (סתם וי"א הלכה כסתם) להקל, ששבוע שחל בו תשעה באב "מותר בשתי השבתות", דהיינו: מנהגי שבוע שחל בו מתחיל בצום תשעה באב. ולכן מותר לספרדי להסתפר, וגם לאשכנזי יש פוסקים שמתירים (ט"ז בשם הב"ח הנודע ביהודה) ושער הציון (תקנא, צג) כתב: "אפשר שבשעת הדחק יש להקל". למתירים גילוח נראה מוזר ללכת פרוע כיון שמותר על פי דין, אין היתר לפסוק לאסור כנגד הפוסקים. (ולולי דמסתפינא הייתי מקשה מדוע המשנ"ב לא פסק להקל, שהרי הלכה כדברי המקל בהלכות אבלות)
שאלה: היפוך עובר : לרב, אני בחודש שמיני ב"ה וכרגע העובר במצג עכוז, רציתי לדעת אם יש איזשהי סגולה להיפוך העובר, ראיתי באחד הפורומים שמישהו כתב שהרב מרדכי אליהו זצ"ל התנגד לשתייה ממי הסטף וריציתי לדעת אם אתה מכיר את זה. אשמח להכוונה ו
תשובה: לא שמעתי שהרב זצ"ל התנגד, כדאי לעשות סגולה זאת ואם זה לא מועיל אז לפנות למכון פוע"ה 02-6515050 שידריכו אותך מה לעשות.
שאלה: התקנת מזגנים בבית בתשעת הימים: ו לרב, האם מותר להתקין מזגנים בחדרי הבית בתשעת הימים? המזגנים נרכשו וסופקו לפני ר"ח אב.
תשובה: עד כמה שניתן לסמוך על החזאי, בתשעת הימים יחזור מזג האוויר להיות רגיל לעונה, וא"כ אפשר לדחות את המזגן.
שאלה: עיסוק בימי בין המצרים: במה צריך לעסוק בתשעת הימים? האם מותר גם לחשוב על דרכים להתקדמות הגאולה או שצריך לחשוב רק על החורבן?
תשובה: כל עיסוק כשר מלבד שחוק ועליזות יתרה.
שאלה: מחלוקת עם המעסיק בבין המצרים: למיטב הבנתי עדיף להימנע ממחלוקת בבין המצרים כמה שאפשר. שמעתי בבין המצרים התוצאה של ריב אך פעם לא טובה ובדרך כלל הוא מתדרדר (יותר מבשאר השנה). השאלה היא. מה קורה כאשר אין ברירה ואדם נתקל במעשה לא מוסרי שנעשה ע"י המעסיק? "לפתוח" את הכל עכשיו לפני שיהיה מאוחר מדי ואח"כ לא יהיה מקום להביע דעה. או שעדיף לחכות לאחרי תשעה באב? השאלה אינה אם לפתוח או לא. זה ברור שחייבים לדבר על זה. מראש
תשובה: אפשר לדבר ברוח טובה ובדרכי נועם.
שאלה: גילוח בר"ח אב: האם השנה שר"ח אב נופל ביום שישי ניתן להתגלח ביום שישי הקרוב?
תשובה: גם כשחל ראש חודש אב ביום שישי אין להתגלח יה"ר שיבנה בית המקדש במהרה בימינו ותן חלקנו בתורתך
שאלה: ציצית והכוונה מאחוריה: לאחרונה החלתי לתהות על מצוות ציצית והכוונה שמאחוריה: 1.מדוע המצווה היא רק על בגד עם 4 כנפות? מה הייחוד בבגד זה? למה בגד אחר לא מתאים כדי לקשור עליו ציציות כדי להזכיר אטת המצוות? 2.מה הייתה דרך הלבוש בתקופה שבה ניתנה המצווה? האם כולם לבשו בגדים עם 4 כנפות? אם כן, אז אני מבין את העניין שמאחורי הציצית של ימינו. אני מניח שאנשים התרגלו לציצית וברגע שהחל המעבר לבגדים ללא 4 כנפים, הם רצו לקיים את המצווה בכל זאת, והמציאו את ה"טלית קטן". אני מאוד אוהב את הרעיון שאנשים מתאמצים כל כך כדי לקיים מצווה. מצד שני, האם זו הכוונה המקורית? שנלבש עוד בגד כדי לקיים מצווה? ואם דרך הלבוש של התקופה ההיא לא הייתה רק בגדים עם 4 כנפות,והיו גם אנשים עם בגדים אחרים, אז מה הם עשו? האם הם הלכו ללא ציצית? ואם כבר בנושא, אז מתי הומצאה ה"טלית קטן?" אני יודע ששאלתי הרבה שאלות, ואני מקווה שלא הטרדתי את מי שיקרא זאת. הייתי מאוד שמח לקבל תשובה ממצה כי העניין מאוד חשוב לי. רבה,
תשובה: מצוות ציצית היא משלושת המצוות היחידות שנאמר עליהם שהיא שקולה כנגד כל המצוות, ולכן מתאמצים להקפיד בה גם כשחם כמו בימים הלוהטים של הקיץ. 1. הציווי ניתן בתורה כאות לזכירת כל המצוות וחכמים נתנו הסברים לקרב המצווה אלינו. ציצית - בגימטריא 600 ועוד 8 חוטים ו5 קשרים ביחד 613, כמניין המצוות בתורה. ועוד מדרשים רבים שנאמרו מרוב חשיבות המצווה. 2. בתקופות קדומות בגד 4 כנפות היה יותר נפוץ, היום מעטים הבגדים מ-4 כנפות, כגון: צעיף. בלובשינו בגד 4 כנפות אנו מקיימים את מצוות התורה. 3. אדם ההולך עם כמה בגדי 4 כנפות חייב בציצית בכל בגד. ברכה והצלחה.
שאלה: כיבוס לבנים בתשעת הימים כשלא התאפשר מקודם: בתי נמצאת בשבוע התנדבות ותחזור רק לאחר השקיעה ביום ה, אור לר"ח אב. היא לא תספיק לכבס לבנים לפני תשעת הימים. האם מותר לכבס במקרה זה את הלבנים בר"ח, מכיון ש: א) ממילא מותר ללבוש לבנים מכובסים, ב) אין לה לבנים נקיים אחרים?
תשובה: אם אין לבנים להחלפה מותר לכבסם
שאלה: ימי מחלה שלא השתמשתי בהם: אני עובדת בעבודה זמנית ומגיע לי ימי מחלה שעדיין לא השתמשתי. האם מותר לי לא להגיע בימים אלו לעבודה ולהביא אישור רופא או שיש כאן גזל? זה משנה אם אני בתחילת הריון והנסיעות הארוכות לעבודה קצת יותר קשות לי, למרות שאם לא היה לי את ימי מחלה נראה לי שהייתי מגיעה כרגיל לעבודה.
תשובה: "אדם בריא אינו רשאי להוציא אישור רופא ע"מ לקבל ת על ימי מחלה מב' טעמים: א. חשש גזל מביטוח לאומי, שהרי ימי מחלה אינם ימי חופשה ומיועדים דווקא לאדם שאינו מגיע לעבודה מחמת מחלה. ב. אסור לומר דבר שאינו אמת לרופא מצד "מדבר שקר תרחק". מ"מ, אם יש חולשה וקושי להגיע לעבודה, אפשר להגיד זאת לרופא ולהביא אישור, ואין כאן חשש גזל, ואין זה משנה שאלו לא היה ימי מחלה היית מגיעה לעבודה, הרב משה רוזנס
שאלה: מעשר כספים למשפחה חרדית או לישיבה ציונית: אני רוצה לתת מעשר כספים אך מתלבט. מצד אחד יש לי בת דודה חרדית אשר נשואה לאברך והמצב אצלם הוא סביר מינוס אולם יש להם קצת סיוע מההורים. מצד שני יש ישיבה ציונית שאני מאוד רוצה לתת לה מהמעשר כספים. האם יש פה עניין של "עניי עירך קודמים" מצד זה שבת דודה שלי היא חלק ממשפחתי ואני צריך לתת לה קודם? יש לציין שאני מאוד מתנגד לדרך החרדית וחושב שהדרך שלהם (ללמוד בלי להתגייס ובלי לעבוד) היא שהביאה עליהם את המצב הכספי הירוד הזה ( בהסתמך על תשובות של רבנים ציונים שמתנגדים לדרך זאת ואומרים שלשיטת הרמב"ם יכול להיות שדרך זו היא בגדר של חילול השם). אודה לתשובה בעניין.
תשובה: לא ידוע לי על רבנים ציוניים הפוסקים כשיטת הרמב"ם בניגוד לרוב הפוסקים ולמנהג הרווח בישראל מדורי דורות. הרמב"ם עצמו לא שלל את שותפות יששכר וזבולון והתפרנס ע"י אחיו עד שזה טבע בים. כשמשפחה מעונינת מיוזמתה לתמוך בלימוד תורה של אחד מבניה אין כאן כל חילול ה'. אדרבה, האם משפחה שמסייעת לאחד מבניה ללמוד היסטוריה של ימי הביזנטים מחללת את ה'? לא תהיה כהנת כפונדקית! השתלמות תורנית למי שמתאים לכך חיונית להמשך קיומו של עם ישראל. גם בישיבות ציוניות מעודדים את המוכשרים לגדול בתורה, אנו זקוקים להם כאוויר לנשימה לא פחות מהאקדמיה שזקוקה לחוקרים ומלומדים ברמה בכירה, ואף הרבה יותר מהם. אין אפוא מחלוקת שמצוה לסייע למי שמשתלם בלימוד תורה בשקידה וברצינות, ובפרט כאשר יש לו אחריות ציבורית וכשיגדל בתורה יזכה את הציבור בידיעותיו. יש ויכוח בשאלה אחרת, האם חברה שלמה על כל חבריה צריכה לעסוק אך ורק בתורה כל החיים, בין אם הם שקדנים ובין אם לאו, ואסור לאף אחד לפרוש מהכולל ולהתפרנס בכבוד, ואם יעשה יוחרם וינודה, ילדיו יוצאו מבית הספר ולא ישתדכו אתם, וכל זאת על חשבון הציבור שאינו מעונין בכך, בשאלה זו גם הציבר החרדי חלוק בתוכו. התורה לא דרשה מעולם שכולם יעסקו כל חייהם אך ורק בתורה ולא יתפרנסו כלל (ברכות לה ב אור שמח הל' ת"ת ור' הקדמתי לספר באהלה של תורה ח"א) אלא רק אותו חלק מוכשר שה' חנן אותו בכישורים מתאימים לכך (כמובן שבגיל הצעיר כולם צריכים ללמוד תורה עד שיגיעו לרמה תורנית סבירה וגם בהמשך החיים חייבים להקדש כל זמן פנוי ללימוד תורה). אם קרובך באמת מסוגל ומתאים לגדול בתורה מצוה לסייע לו, אך אינך חייב לתת את כל כספי המעשר אך ורק לו אתה יכול גם לתת חלק לאברכים ציוניים.
שאלה: ארון חדש בתשעת הימים: הזמנו ארון חדש והוא היה אמור להגיע לפני שלושת השבועות בשל פגמים בארון היה צריך לתקן אותו (פעמיים). התיקון והרכבת הארון צריכים להיות ביום ראשון (אחרי ראש חודש אב), האם מותר לקבל את הארון בתאריך זה הוא שצריך לחכות עד אחרי ט באב? אשמח לתשובה בהקדם האפשרי נ.ב.-אנחנו ספרדים
תשובה: אם אפשר לדחות קבלתו עד לאחר תשעה באב ללא הפסד כספי - צריך לדחות קבלתו.
שאלה: פתיחת ההיכל בשביל צילום: 1- האם מותר בשביל ילד בר מצווה שבא פעם בחייו לבית הכנסת ביום חמישי בבוקר, לפתוח את היכל ספרי התורה כדי שיצטלם לידם לאחר התפילה? 2- אם אני אוכל ספגטי שבירכתי עליו מזונות, ולאחר שנגמר הספגטי, נשאר קצת רוטב בצלחת, מותר לי לאוכלו או צריך לברך עליו שהכול?
תשובה: 1. אין זה ראוי לפתוח את ההיכל לשם תצלום. ארון הקודש איננו רקע לתמונות וזה בלי קשר לגילו, גם אם יהיה בר מצוה אין ראוי לעשות כך, ורק אם מצלמים אותו לשם מזכרת שיזכור את יום עלייתו לתורה אין בזה פגם. 2. כיון שהרוטב טפל לספגטי ברכת הספגטי מועילה לרוטב, ואין צורך נוספת.
שאלה: גלות וגאולה: קראתי קטע של הרב צבי יהודה שאומר שעל ארבעה דברים על האדם להיות קנאי ואלו הם: -חילול ה -ביזוי תלמיד חכם -הוצאת דיבה על הארץ -פירודים בכלל ישאל בדעתי ישנם עוד שני נושאים שבדעתי חשובים לא פחות שלא מוזכרים והם: יישוב הארץ וקירוב לבבות. אולי הם נכללים בנושאים הללו? או דרך הקנאות לא מתאימה להם? בכל מקרה אשמח לתשובה. שאלה נוספת הבאנתי ששני דברים פחות מוקפדים בימינו הם: לשון הרע וכיבוד הורים ללמוד על לשון הרע מצאתי מענה אך לכיבוד הורים לא מתאתי ספר או לימוד העוסק בנושא זה. על זמנכם!!
תשובה: מצוות ישוב הארץ כלולה במה שכתב מו"ר בהוצאת דיבת הארץ. קירוב לבבות כלול במה שכתב על פירודים בכלל ישראל. על כבוד הורים יש הלכות בשולחן ערוך יורה דעה. נכתבו גם ספרים של המסכמים הלכות בני דורנו. יש בספר של הרב אליעזר מלמד פנינני הלכה. יש גם ספר של הרב יואל שוורץ.
שאלה: בינו לביני.: אני בת משבט איתן ממרכז הארץ. יש בסניף שלי כמה בנים יפים ( אפילו מאוד) משבט נעלה שיוצא לי להיות בחברתם. אני חו"ח מזלזלת בבנים בגילי אך אפשר להגיד שהבנים מנעלה קצת יותר ברמה, יותר אינטיליגנטים יותר מעורבים והרבה יותר מכבדים אותי. עד כה אף פעם (!) הם לא סירבו לבקשתי. וזה באמת הרבה יותר כיף ככה. אני לא יוצאת איתם לפיצריות או דברים כאלה,. אבל הם איתי במועצת נוער, בסניף, בקרמבו ( תנועת נוער לילדים עם צרכים מיוחדים ) ועוד דברים. שאלתי היא, אני כל הזמן חושבת עליהם, במיוחד ששיחת היום אצל הרבה מחברותיי היא התלבטות מי מהם יותר חתייך. על ההקשבה!
תשובה: : לא ברור לי מה שאלתך. באופן בסיס כל התעסקות בקשר בין בנים לבנות במיוחד על בסיס צדדים חיצוניים אינו טוב לך. במקום לנצל את השנים האלו להתפתחות עמוקה ואישית השנים האלו ירדו טמיון בעיסוקים שיש בהם קלות ראש ויגיעה לריק. את לא תהיה מפותחת יותר מבחינה אישית רגשית מכוח קשרים אלו. הדרך להתפתחות טובה היא שבגיל הנעורים הבנות בונות את עצמם בחברת הבנות. ורק לאחר שהם בוגרות הם באות עם כל העוצמה הנשית שלהם לבנות קשר זוגי.